 Waxaan shaki ku jirin in martiqaadkii Madaxwayne Cqaasim Salaad Xasan lagu martiqaaday shir Madaxeedka IGAD uu ahaa dharbaaxo siyaasadeed oo ku dhacday kooxaha ka qaybgalaya shirka Soomaalida gaar ahaan intooda wax ka meelmariyay Axdiga KMG ah ee lagu dhawaaqay 15October 2003 kuna qanacsan heerka uu shirku marayo, gaar ahaan waxaa xusid mudan in shirka lagu martiqaaday uu yahay shirkii urur Goboleedka IGAD oo ah ururka maamulayay shirka Soomaalida oo laga filayay in ay noqdaan qoloda ugu horaysa ee taageerta goaamada shirka balse waxaa cadaatay in goaankii 15October 2003 uusan helin taageero siyaasadeed guud ahaan beesha caalamka gaar ahaan urur goboleedka IGAD, waxaana muuqata in la garaystay inuu shirku yahay mid aan loo dhamayn qaladna aan ka marnayn una baahan in wax laga qabto. 